**Walter Weller** (født 30. november 1939 i Wien, død 14. juni 2015 samme sted) var en østerriksk dirigent og fiolinist. Han ble opprinnelig kjent som vidunderbarn på fiolin.

Walter Weller var en av sin generasjons fremste dirigenter med en merittliste som inkluderer det meste av det europeiske musikkliv.

Liv og virke
------------

### Bakgrunn

Walter Weller ble født i Wien og ble medlem av Wienfilharmonien i en alder av 17 år.

### Musikerkarriere

I 1958 grunnla han Weller-kvartetten som ble internasjonalt kjent og gjorde en rekke anerkjente innspillinger i løpet av de ti årene kvartetten eksisterte. I 1961 ble Walter Weller 1. konsertmester i Wienfilharmonien og i 1966 gjorde han sin debut som dirigent. I 1969 signerte han en langsiktig kontrakt med Wiener Staatsoper, et engasjement som ga ham et omfattende operarepertoar.

Walter Weller har vært kunstnerisk leder for l'Orchestre National de Belgique 2007 - 2012, og ble senere orkestrets æresdirigent. Han var i perioden 1992 – 1997 musikalsk leder og sjefdirigent for Royal Scottish National Orchestra, også her ble han utnevnt til æresdirigent. Weller var også æresdirigent i Stuttgarter Philharmoniker og gjestedirigent i Orquesta de la Comunidad Valenciana, Spania. Han var kunstnerisk leder for Allgemeine Musikgesellschaft Basel, musikksjef ved Basel Theater og sjefsdirigent for Sinfonieorchester Basel fra 1994 – 1997, sjefdirigent for Royal Philharmonic Orchestra 1980-1985 og sjefdirigent og kunstnerisk leder for Royal Liverpool Philharmonic 1977-1980.

Walter Weller ble jevnlig invitert som gjestedirigent av store orkestre over hele verden og jobbet med London Symphony Orchestra, Philharmonia Orchestra, City of Birmingham Symphony Orchestra, BBC Symphony Orchestra, Dresden Staatskapelle, RSO Berlin, Leipzig Gewandhaus, Orchestre de Paris, Orchestra del Teatro alla Scala Milan, Royal Concertgebouw Orchestra, Oslofilharmonien, WDR Köln, Trondheim Symfoniorkester, Göteborg symfoniorkester og Warszawa Filharmoniske Orkester.

Han har dirigert opera på bl.a. La Scala Milano, Wiener Staatsoper, English National Opera, Royal Opera Covent garden, Teatro Comunale Bologna, Berlin Staatskapelle, Scottish Opera og Opera de Monte Carlo.

Weller's omfattende diskografi omfatter innspillinger med Decca, EMI, Collins Classics, Fuga Libera og Chandos Records hvor han bl.a. har spilt inn alle Beethovens Symfonier (inkludert Beethoven Symfoni nr. 10) med City of Birmingham Symphony Orchestra.

I 1998 ble Walter Weller ble tildelt æresbevisningen det store Sølvkors for fortjenestefull innsats for republikken Østerrike, en ære som tidligere er tildelt Herbert von Karajan. Han har også blitt tildelt Beethoven Society- medaljen i Østerrike samt Mozart Interpretation Award i Salzburg. I 1999 ble han tildelt medalje fra Cambrigde Biografisk Senter som blir delt ut til "Outstanding People of the 20th Century".

### Weller og Trondheim Symfoniorkester

I 1998 entret han for første gang scenen sammen med Trondheim Symfoniorkester. Dette var innledningen til et langt samarbeid, og han har gjestet orkestret regelmessig.

Med bakgrunn som fiolinist og mangeårig medlem og konsertmester i Wiener Philharmoniker og leder av Wellerkvartetten var han godt kjent for et stort publikum. I flere år var han Trondheim Symfoniorkesters 1. gjestedirigent, i 2010 ble han utnevnt til orkestrets første æresdirigent.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, Munzinger IBA 00000015927, besøkt 9. oktober 2017[Hentet fra Wikidata]
3. 1 2   Autorités BnF, BNF-ID 13901089z[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id weller-walter, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Discogs, Discogs artist-ID 900820, besøkt 9. oktober 2017[Hentet fra Wikidata]
7. ↑  Ex-RSNO principal Walter Weller dies aged 75

Eksterne lenker
---------------

* (en) Walter Weller på Discogs Rediger på Wikidata

* (en) Walter Weller på MusicBrainz Rediger på Wikidata

* (en) Walter Weller på Songkick Rediger på Wikidata

* (en) Walter Weller på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Österreichisches Musiklexikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** Munzinger (iba) **·** MusicBrainz **·** Discogs **·** AllMusic
 |